Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex "Kburi li b'konsultazzjoni mal-esperti qegħdin nippreżentaw abbozz xahar biss wara l-qtil" Minn Brian Gatt February 2, 2022 Ritratt: Roger Azzopardi Brian Gatt Ġurnalist Xahar mill-mewt ta' Paulina Dembska u sentejn mill-mewt ta' Chantelle Chetcuti, ġie ppreżentat abbozz ta' liġi li jikkumbatti l-femiċidju. Il-Ministru għall-Ġustizzja u l-Governanza Edward Zammit Lewis f'kummenti lil dan is-sit qalilna li "L-Amministrazzjoni Robert Abela hija waħda magħquda, umli, li tisma' u li tattwa. Il-Gvern wieġeb għar-reazzjoni tas-soċjetà Maltija dwar l-istupru u l-qtil ta' Paulina Dembska li diġà għalqet xahar mill-qtil tagħha li seħħ ġewwa Tas-Sliema. Sostna li huwa verament kburi li xahar biss wara l-qtil, b'konsultazzjoni mal-esperti, kien hemm qbil biex jiġi ppreżentat dan l-abbozz li fuqu hemm qbil b'viżjoni f'dak li ddeskra bħala l-ewwel pass 'il quddiem. Il-Ministru Zammit Lewis kompla billi saħaq li l-femiċidju mhux ġeneralment rikonxxut bħala reat distint mill-omiċidju volontarju u dan għaliex fis-sistema legali Maltija l-omiċidju iġib miegħu l-ogħla piena possibli, jiġifieri, l-għomor il-ħabs. Għalhekk ma kienx jagħmel sens li l-femiċidju jiġi ntrodott fil-Kodiċi Kriminali tagħna bħala reat għal rasu jew bħala aggravju għall-omiċidju volontarju. Il-Gvern semgħa u aġġixxa fi żmien rekord tant li ftit ġimgħat biss wara l-episodju li ħasad lin-nazzjon qiegħed jippreżenta din l-emenda. F'dan l-Abbozz li ser jitressaq quddiem il-Kamra tad-Deputati fil-jiem li ġejjin, ġew elenkati 'ċirkostanzi femiċidjali' ta' qtil li għandhom jikkonvinċu lill-Qrati ta' pajjiżna jmorru għall-piena massima skont il-liġi. Għamilha ċara li l-bniedem jibqa' soġġett għall-iżball u ma jfissirx li għax qegħdin isiru dawn l-emendi, dak li seħħ mhuwiex se jerġa' jseħħ, iżda qiegħed jintbagħat messaġġ ċar li dan mhuwiex tollerabbli. Il-Ministru kkonkludi jgħid li għalkemm dan il-Gvern għamel ħafna sabiex iħares lill-mara, u beda jattwa dak li hemm fil-Konvenzjoni ta' Istanbul, xorta jibqa' jemmen li għandu jitwettaq aktar xogħol minn kulħadd sabiex ikun hemm bidla fil-mentalità fis-soċjetà tagħna sabiex ninħallu mill-ktajjen tad-diskriminazzjoni kontra l-mara u l-isterjotipi msejsa fuq il-ġeneru. Il-kunċett ta' femiċidju se jkun rikonoxxut formalment mil-liġijiet ta' pajjiżna Artiklu preċedenti "Irridu nkunu rġiel u nirrikonoxxu li n-nisa huma aktar suġġetti għal dawn l-istanzi" Artiklu li jmiss Kważi 20,000 doża tal-Covid lil tfal bejn l-5 u l-11-il sena